CELEX: 62017CN0438
Language: el
Date: 2017-07-20 00:00:00
Title: Υπόθεση C-438/17: Αίτηση προδικαστικής αποφάσεως την οποία υπέβαλε το Bundesverwaltungsgericht (Γερμανία) στις 20 Ιουλίου 2017 — Ομοσπονδιακή Δημοκρατία της Γερμανίας κατά Taus Magamadov

16.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 347/9
            
         Αίτηση προδικαστικής αποφάσεως την οποία υπέβαλε το Bundesverwaltungsgericht (Γερμανία) στις 20 Ιουλίου 2017 — Ομοσπονδιακή Δημοκρατία της Γερμανίας κατά Taus Magamadov
   (Υπόθεση C-438/17)
   (2017/C 347/10)
   Γλώσσα διαδικασίας: η γερμανική
   
      Αιτούν δικαστήριο
   
   Bundesverwaltungsgericht
   
      Διάδικοι στην υπόθεση της κύριας δίκης
   
   
      Aναιρεσείουσα: Ομοσπονδιακή Δημοκρατία της Γερμανίας
   
      Aναιρεσίβλητος: Taus Magamadov
   
      Προδικαστικά ερωτήματα
   
   
               1)
            
            
               Αποκλείει η μεταβατική διάταξη του άρθρου 52, παράγραφος 1, της οδηγίας 2013/32/ΕΕ (1) την εφαρμογή εθνικής ρυθμίσεως που προβλέπει ότι αίτηση διεθνούς προστασίας, η οποία υποβάλλεται ενώ άλλο κράτος μέλος έχει ήδη χορηγήσει επικουρική προστασία, είναι απαράδεκτη, κατ’ εφαρμογή της διευρυμένης σε σχέση με την προϊσχύσασα ρύθμιση εξουσιοδοτήσεως που παρέχει το άρθρο 33, παράγραφος 2, στοιχείο αʹ, της οδηγίας 2013/32/ΕΕ, στον βαθμό που η εθνική ρύθμιση εφαρμόζεται και για αιτήσεις οι οποίες υποβλήθηκαν πριν από την 20ή Ιουλίου 2015 ελλείψει εθνικού μεταβατικού καθεστώτος; Ισχύει τούτο σε κάθε περίπτωση όταν η αίτηση ασύλου εξακολουθεί να εμπίπτει εξ ολοκλήρου στο πεδίο εφαρμογής του κανονισμού (ΕΚ) 343/2003 σύμφωνα με το άρθρο 49 του κανονισμού (ΕΕ) 604/2013;
            
         
               2)
            
            
               Επιτρέπει, ειδικότερα, η μεταβατική διάταξη του άρθρου 52, παράγραφος 1, της οδηγίας 2013/32/ΕΕ στα κράτη μέλη να εφαρμόζουν αναδρομικώς τη διευρυμένη εξουσιοδότηση που παρέχει το άρθρο 33, παράγραφος 2, στοιχείο αʹ, της οδηγίας 2013/32/ΕΕ, με αποτέλεσμα να θεωρούνται ως απαράδεκτες και οι αιτήσεις ασύλου οι οποίες είχαν υποβληθεί πριν από την έναρξη ισχύος της οδηγίας 2013/32/ΕΕ και πριν από την μεταφορά στο εθνικό δίκαιο της διευρυμένης αυτής εξουσιοδοτήσεως, αλλά δεν είχαν κριθεί με απόφαση καταστάσα απρόσβλητη κατά τον χρόνο της εν λόγω μεταφοράς;
            
         
      (1)  Οδηγία 2013/32/ΕΕ του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με κοινές διαδικασίες για τη χορήγηση και ανάκληση του καθεστώτος διεθνούς προστασίας (EE L 180, σ. 60).